**PAMATLĪGUMS**

**PAR LĪDZEKĻU ATLIKUMA IEGULDĪŠANU TERMIŅNOGULDĪJUMOS**

Rīgā

\_\_\_\_. gada \_\_\_.\_\_\_\_\_\_\_\_\_\_\_\_\_\_ Nr.N5/\_\_/\_\_\_\_\_

Valsts kase, turpmāk tekstā – **“Valsts kase”**, tās pārvaldnieka \_\_\_\_\_\_\_\_\_\_\_\_\_\_ personā, kurš darbojas saskaņā ar 2004.gada 3.augusta Ministru kabineta noteikumiem Nr. 677 “Valsts kases nolikums”, no vienas puses, un *(Ieguldītāja nosaukums)*, turpmāk tekstā – **“Klients”**, tās *(amats, vārds, uzvārds)* personā, kura darbojas saskaņā ar \_\_\_\_.gada \_\_.\_\_\_\_\_\_\_ *(pamatojošais dokuments, tā numurs)*, no otras puses, abi kopā – **“Puses”**, pamatojoties uz Likuma par budžetu un finanšu vadību 34.panta *(otrās/ trešās)* daļas nosacījumiem, bez viltus, maldiem un spaidiem noslēdz šādu pamatlīgumu par līdzekļu atlikuma ieguldīšanu termiņnoguldījumos, turpmāk tekstā – “**Līgums**”.

**1. Līguma priekšmets.**

**Klients** iegulda termiņnoguldījuma, turpmāk tekstā – **“Noguldījums”,** veidā **Valsts** **kasē** līdzekļu atlikumu. Par katra atsevišķa **Noguldījuma** nosacījumiem **Klients** vienojas ar **Valsts** **kasi**, noslēdzot vienošanos par noguldījuma izvietošanu (turpmāk – **Vienošanās**) (1.pielikums), kas ir **Līguma** neatņemama sastāvdaļa.

**2. Pušu saistības.**

2.1.**Valsts kase**:

1. pieņem **Noguldījumā** līdzekļu atlikumu, pamatojoties uz noslēgtu **Vienošanos**;
2. pēc **Klienta** parakstītas **Vienošanās** saņemšanas, **Valsts kase** vienas darba dienas laikā to izskata un elektroniski vai telefoniski, atbilstoši **Vienošanās** norādītajai kontaktinformācijai, informē **Klientu** par līdzekļu atlikuma pieņemšanu **Noguldījumā**;
3. dienā, kad līdzekļi pilnā apmērā ir saņemti **Noguldījuma** kontā (**Noguldījuma** sākuma datums), Valsts kase nosaka procentu likmi un **Vienošanās** vienu eksemplāru nosūta **Klientam**;
4. atbilstoši **Vienošanās** norādītajā **Noguldījuma** kontā ieskaitītajiem līdzekļiem maksā procentus, kuri tiek aprēķināti atbilstoši **Vienošanās** norādītajai procentu likmei;
5. **Noguldījuma** procentus aprēķina, sākot no **Noguldījuma** sākuma datuma (to ieskaitot), līdz **Noguldījuma** beigu datumam (to neieskaitot), pieņemot, ka gadā ir 360 dienas, bet, attiecībā uz **Noguldījumiem** Lielbritānijas sterliņu mārciņās pieņemot, ka gadā ir 365 dienas;
6. ne vēlāk kā divu darba dienu laikā pēc **Noguldījuma** termiņa beigām pārskaita **Noguldījuma** pamatsummu un aprēķinātos procentus saskaņā ar **Vienošanās** norādītajiem norēķinu rekvizītiem un klasifikācijas kodiem vai 2.2.4.apakšpunktā minētajā gadījumā – atbilstoši vēstulē norādītajiem norēķinu rekvizītiem un klasifikācijas kodiem;
7. **Noguldījuma** pamatsummu un aprēķinātos procentus pārskaita **Vienošanās** norādītajā kontā **Noguldījumam** atbilstošajā valūtā.
8. **Klients:**

2.2.1. apņemas nosūtīt **Valsts kasei** parakstītu **Līguma** 1.punktā minēto **Vienošanos** ne vēlāk kā divas darba dienas pirms **Noguldījuma** sākuma datuma divos eksemplāros;

2.2.2. nodrošina, ka **Noguldījuma** sākuma datumā **Klientam** ir atvērts **Noguldījuma** konts **Valsts kasē** atbilstošā valūtā;

2.2.3. saskaņā ar **Līguma** un atbilstoši parakstītās **Vienošanās** nosacījumiem, pārskaita līdzekļus **Vienošanās** norādītajā **Noguldījuma** kontā **Valsts kasē**;

2.2.4. gadījumā, ja **Vienošanās** norādītie norēķinu rekvizītu un/vai klasifikācijas kodi tiek mainīti un **Valsts kasei** ne vēlāk kā divas darba dienas pirms jāveic norēķins par **Noguldījuma** darījumu,rakstiski informē **Valsts kasi** par attiecīgajām izmaiņām;

2.2.5. **Vienošanās** norādīto **Noguldījuma** līdzekļu summu pārskaita **Vienošanās** norādītajā valūtā;

2.2.6. apņemas nepieprasīt **Noguldījuma** vai tā daļas atmaksu pirms **Vienošanās** noteiktā termiņa;

2.2.7. ja izvērtē un secina, ka atvērto **Noguldījuma** kontu neizmantos atbilstoši tā atvēršanas mērķim, ne vēlāk kā līdz kārtējā gada 15.decembrim iesniedz iesniegumu **Valsts kasei** par **Noguldījuma** konta slēgšanu;

**3. Pušu atbildība.**

1. Puses apņemas veikt visas **Līgumā** un **Vienošanās** paredzētās darbības noteiktajos termiņos un saskaņā ar **Līguma** noteikumiem.
2. Gadījumā, ja **Klients** neievēro **Līguma** 2.2.6.apakšpunkta nosacījumus, **Klients** nesaņem **Noguldījuma** procentus.
3. **Klientam** iesniedzot parakstītu **Vienošanos** par pieprasījumu **Noguldījuma** vai tā daļas atmaksai pirms **Vienošanās** noteiktā termiņa (ne vēlāk kā piecas darba dienas iepriekš), **Valsts kasei** nav pienākums nodrošināt **Noguldījuma** pamatsummas vai tā daļas atmaksu pirms attiecīgās **Vienošanās** noteiktā termiņa. Ja **Valsts kases** valsts budžeta naudas līdzekļu vadības ietvaros iespējams veikt Noguldījuma atmaksu, **Valsts kase** izbeidz Noguldījumu, nosūtot **Klientam** vienu **Vienošanās** eksemplāru ar norādītu norēķina datumu.
4. Gadījumā, ja **Klients** neievēro **Līguma** 2.2.2., 2.2.3., 2.2.4. un 2.2.5. apakšpunkta nosacījumus, Valsts kasei ir tiesības vienpusēji lauzt **Vienošanos**, par ko **Valsts kase** nosūta **Klientam** rakstisku paziņojumu.

**4. Strīdu un domstarpību izskatīšanas kārtība.**

1. **Līgums** ir noslēgts saskaņā ar Latvijas Republikas normatīvajiem aktiem, un **Līguma** izpildes laikā **Pusēm** jārīkojas saskaņā ar **Līgumu** un Latvijas Republikas normatīvajiem aktiem.
2. Ja **Pusēm** rodas domstarpības **Līguma** piemērošanā, tās tiek atrisinātas savstarpēju pārrunu ceļā, ja nepieciešams, papildinot vai grozot **Līguma** tekstu.
3. Ja strīdi, kas rodas **Līguma** neizpildes vai daļējas izpildes gadījumā, nav atrisināmi pārrunu ceļā, tos risina Latvijas Republikas normatīvajos aktos paredzētajā kārtībā.

**5. Līguma darbības laiks.**

5.1.Līgumsstājas spēkā tā abpusējas parakstīšanas dienā un ir spēkā līdz \_\_\_\_.gada \_\_.\_\_\_\_\_\_\_\_\_\_. Ja ne vēlāk kā vienu mēnesi pirms **Līguma** darbības termiņa beigām neviena no **Pusēm** rakstiski nepaziņo otrai **Pusei** par savu nodomu grozīt vai pārtraukt šī **Līguma** darbību, **Līguma** darbības laiks tiek pagarināts uz nākamo kalendāro gadu.

5.2. Ja kāda no **Pusēm** nepilda jebkuru no **Līguma** noteikumiem, otrai **Pusei** ir tiesības vienpusēji lauzt **Līgumu**, informējot par to pirmo **Pusi** vienu nedēļu pirms **Līguma** izbeigšanas.

5.3. **Pusēm** ir tiesības vienpusēji izbeigt **Līgumu** brīdinot otru pusi vienu mēnesi iepriekš arī gadījumā, ja otra **Puse** ir izpildījusi visus **Līguma** noteikumus, bet viena no **Pusēm** uzskata, ka **Līguma** turpmāka izpilde nav lietderīga.

5.4. **Līgums** ir spēkā līdz pilnīgai **Pušu** savstarpējo saistību izpildei.

1. **Līguma grozīšanas un papildinājumu kārtība.**
2. Visus **Līguma** grozījumus un papildinājumus **Puses** sastāda rakstveidā, paraksta un pievieno **Līgumam** kā pielikumus, kas kļūst par **Līguma** neatņemamu sastāvdaļu un ir saistoši abām **Pusēm**.
3. **Līgums** sagatavots un parakstīts latviešu valodā divos identiskos eksemplāros, uz trīs lapām ar vienu pielikumu uz vienas lapas, kopā uz četrām lapām katrs. Abiem **Līguma** eksemplāriem ir vienāds juridisks spēks, un pie katras **Puses** glabājas viens eksemplārs.
4. **Pušu rekvizītI.**

**“Valsts kase”**  **“Klients”**

Valsts kase *(Ieguldītāja nosaukums)*

Smilšu ielā 1, Rīgā LV-1919 *(Ieguldītāja adrese)*

Tālrunis: 67 094 222 Fakss: 67 094 220 Tālrunis:  ­­­­­\_\_\_\_\_\_\_\_\_\_\_ Fakss: ­­­­­\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(V. Uzvārds)* *(V. Uzvārds)*